कोई भी इसे उस से अधिक अच्छी तरह नहीं समझ सकता जो नरक में है। इसका एक सिद्ध उदाहरण धनी मनुष्य और लाजर की कहानी में पाया जाता है। दोनों ही मर जाते हैं, और धनी मनुष्य नरक में चला जाता है, जबकि लाजर स्वर्गलोक में पहुँचता है (लूका)। इसमें कोई सन्देह नहीं है, कि धनी व्यक्ति अपने पापों के प्रति सचेत था, जिसे उसने अपने जीवन में किया था। परन्तु, दिलचस्प बात यह है, कि वह कभी नहीं कहता है, "मैं यहाँ कैसे आ पहुँचा हूँ?" यह प्रश्न कभी भी नरक में नहीं कहा गया है। वह यह नहीं कहता है, "क्या मैं यहाँ पर आने के लिए लायक था? क्या आप नहीं सोचते कि यह थोड़ा सा कठोर विचार है? थोड़ा सा ज्यादा कठोर है?" वह तो केवल इतना ही कहता है कि कोई उसके भाइयों के पास चला जाए जो अभी जीवित ही थे और उन्हें उनके दुर्भाग्य के बारे में चेतावनी दे।